OzLabs/hebrew-wiki-articles huggingface dataset:
פליקס אוז'ה-אליאסים

פליקס אוז'ה-אליאסים (בצרפתית: Félix Auger-Aliassime) הוא טניסאי קנדי. דירוג השיא שהגיע אליו הוא שישי בעולם בסבב ה-ATP, בנובמבר 2022.

==ביוגרפיה==
אוז'ה-אליאסים נולד ב-8 באוגוסט 2000 במונטריאול, בן לאב מאמן טניס מטוגו ואם מקנדה. בגיל חמש החל לשחק טניס. 

בשנת 2015 זכה עם בן ארצו דניס שפובלוב בטורניר הזוגות לנוער באליפות ארצות הברית הפתוחה. בשנה העוקבת זכה בטורניר היחידים לנוער באליפות ארצות הברית הפתוחה, והפסיד בגמר הזוגות עם שפולוב. הוא סיים שני בטורניר היחידים באליפות צרפת הפתוחה והפסיד בגמר טורניר הזוגות של אליפות וימבלדון.

בתחרויות הבוגרים ב-2016 זכה לראשונה בטורניר מסבב הפיוצ'ר בברמינגהאם שבאלבמה. ב-2017 זכה בטורניר פיוצ'ר נוסף בשרברוק ובשני טורנירים מסבב הצ'אלנג'ר: בליון ובסביליה. ב-2018 הגן על תוארו בליון וזכה גם בטורנירים בבלואה ובטשקנט. ב-2019 הפסיד בגמר אליפות ריו הפתוחה מסדרת 500 של סבב ה-ATP, הפסיד בגמר אליפות ליון הפתוחה ובגמר אליפות שטוטגרט הפתוחה, שניהם טורנירים מסדרה ATP 250. באליפות קווינס קלאב הודח בחצי הגמר, לאחר שבסיבובים הקודמים גבר על גריגור דימיטרוב, ניק קיריוס וסטפנוס ציציפס. באליפות וימבלדון 2019 הודח בסיבוב השלישי. הצלחותיו בשנה זו הכניסו אותו לראשונה ל-100 ול-20 המדורגים הראשונים בסבב ה-ATP, ובשיאו למקום ה-17, באוקטובר 2019. בנובמבר 2021 נכנס לראשונה לרשימת עשרת המדורגים הראשונים. בפברואר 2022 זכה באליפות רוטרדם הפתוחה, טורניר מסדרת 500 של סבב ה-ATP, הוא גבר בחצי הגמר על אנדריי רובליוב ובגמר על סטפנוס ציציפס. באוקטובר 2022 זכה באליפות שווייץ באולם מסבב ATP 500, ובטורניר פירנצה ובאליפות האירופאית הפתוחה, שניהם מסבב ATP 250.

הוא היה חבר בנבחרת גביע דייוויס של קנדה שהפסידה בגמר גביע דייוויס 2019 לספרד וזכתה בגביע ב-2022 לאחר ניצחון על אוסטרליה. ב-2022 היה שותף לזכייה הקנדית בגביע ה-ATP. באולימפיאדת פריז (2024) זכה יחד עם גבריאלה דברובסקי במדליית ארד בזוגות מעורבים.

==קישורים חיצוניים==

* 

קטגוריה:טניסאים קנדים
קטגוריה:טניסאים באולימפיאדת טוקיו (2020)
קטגוריה:קנדים שנולדו ב-2000
קטגוריה:זוכי מדליית ארד אולימפית
קטגוריה:משתתפי אולימפיאדת פריז (2024)
Destiny Fulfilled

Destiny Fulfilled (בעברית: גורל שהתממש) הוא אלבום האולפן החמישי של להקת הבנות האמריקאית, דסטיניז צ'יילד.<ref name=":0"></ref> האלבום יצא לאור ב-16 בנובמבר 2004, על ידי חברות התקליטים קולומביה רקורדס וסוני אורבן מיוזיק.<ref name=":0" />

עם יציאתו נכנס האלבום אל המקום השני במצעד הבילבורד 200.<ref></ref>

== רקע ==
אלבום זה היה האלבום הראשון של הלהקה מאז שהן יצאו להפסקה על מנת להתמקד בקריירות הסולו שלהם. בניגוד לאלבומים הקודמים שלהן הפעם כל בנות הלהקה היו מעורבות בהפקת וכתיבת האלבום.

בנוסף לעבודה שלהן בעצמם על האלבום הלהקה עבדה גם עם מפיקים אשר עבדו איתם באלבומים קודמים לצד מפיקים חדשים כמו רוקווילדר, סוויז ביטז ורודני ג'רקינס.

== סוגה ==
מבחינה לירית האלבום שואב השראה משיחה בה ניהלו בנות הלהקה בשבוע הראשון להקלטות האלבום על מה קרה בחייהן של כל אחת מאז הן התפצלו. שירי האלבום למעשה ממשיכים זה את זה ויוצרים סיפור אחד. מבחינה מוזיקלית האלבום מכיל שירי מיד טמפו לצד בלדות ומוזיקת R&B.

האלבום קיבל ביקורות מעורבות מהמבקרים שכינו את הבלדות באלבום כ"בינוניות" ואף מתחו ביקורת על התוכן הלירי.

== הצלחה וקידום ==
האלבום זכה להצלחה כאשר הגיע למקום השני בארצות הברית ומכר שם 3 מיליון עותקים מה שהביא לכך שקיבל 3 מעמדות פלטינה. גם בבריטניה האלבום זכה להצלחה כאשר הגיע למעמד פלטינה כפולה ואף הגיע למעמד פלטינה גם באוסטרליה, קנדה, גרמניה ויפן.

על מנת לקדם את האלבום הבנות הופיעו במספר אירועים וטקסים שונים בארצות הברית ובאירופה. בנוסף גם יצאו לסיבוב ההופעות "Destiny Fulfilled... and Lovin' It" ב-2005, וקיימו 67 הופעות. אחרי סיבוב ההופעות הלהקה התפרקה באופן רשמי. מתוך האלבום יצאו 4 סינגלים: "Lose My Breath", "Soldier", "Girl" ו-"Cater 2 U".

== רשימת רצועות ==

== קישורים חיצוניים ==
* 

== הערות שוליים ==

קטגוריה:אלבומי דסטיניז צ'יילד
קטגוריה:אלבומים באנגלית
קטגוריה:אלבומים שהופקו על ידי ביונסה
קטגוריה:אלבומים שהופקו על ידי רודני ג'רקינס
קטגוריה:אלבומים שהופקו על ידי ריץ' הריסון
קטגוריה:אלבומים זוכי פרס המוזיקה האמריקאית
קטגוריה:אלבומי חברת קולומביה רקורדס
סמיון גבריקוב

סמיון גבריקוב הוא כנר ישראלי.

== ביוגרפיה ==
גבריקוב נולד ברוסיה ועלה לישראל בשנת 1998. הוא למד בבית הספר למוזיקה ע"ש בוכמן-מהטה, אצל אירינה סבטלובה. בשנת 2013 השתלם בקונסרבטוריון למוזיקה של ניו אינגלנד בבוסטון. הוא נגן ראשון בחטיבת הכינור השני בתזמורת הפילהרמונית הישראלית.

גבריקוב הופיע כסולן עם תזמורות רבות ברחבי העולם, בהן התזמורת הלאומית של אוקראינה והתזמורת הקאמרית של מוסקבה. בישראל ניגן כסולן עם התזמורת הפילהרמונית הישראלית, התזמורת הסימפונית הישראלית ראשון לציון והתזמורת הסימפונית ירושלים. הוא הופיע עם מוזיקאים ידועי-שם, בהם שלמה מינץ, מישה מייסקי, עתר ארד, איתמר גולן, יצחק פרלמן, אידה הנדל ואחרים. הוא מנגן בכינור סטרדיוואריוס "אקס הבמאייר", שקיבל בהשאלה מיהודה זיסאפל.

סמיון גבריקוב חבר סגל במחלקה למוזיקה קאמרית בבית הספר למוזינקה בוכמן-מהטה באוניברסיטת תל אביב.

== פרסים ואותות הוקרה ==
* מלגות קרן התרבות אמריקה-ישראל
* מלגות "צפונות תרבות", קרן בוכמן-היימן וקרן ריצ'רד סטרלינג
* פרס תחרויות האביב מטעם קרן התרבות אמריקה-ישראל בשיתוף עם מוזיאון תל אביב לאמנות
* פרס קלרמונט לשנת 2006

== קישורים חיצוניים ==
* [https://www.ipo.co.il/orckestra_member/סמיון-גבריקוב/ אתר התזמורת הפילהרמונית הישראלית, ביוגרפיה של סמיון גבריקוב]
* [https://www.youtube.com/watch?v=Q6b5_E8mBD8 יוטיוב, קונצרט קרן רונן, סמיון גבריקוב וטל סמנון חיים] אוגוסט 2012

==הערות שוליים==

קטגוריה:כנרים ישראלים
קטגוריה:ישראלים ילידי רוסיה
קטגוריה:עולים בשנות ה-1990
קטגוריה:בוגרי בית הספר למוזיקה ע"ש בוכמן-מהטה, אוניברסיטת תל אביב
קטגוריה:סגל אוניברסיטת תל אביב: מוזיקה
קטגוריה:ישראלים שנולדו במאה ה-20
אורי איזק

אוֹרי אִיזַק (נולד בי"ז בכסלו ה'תשמ"ח, 8 בדצמבר 1987) הוא עיתונאי ישראלי המשמש ככתב צבאי ויהודה ושומרון בחברת החדשות.

== ביוגרפיה ==
איזק נולד בירושלים, למשפחה ציונית-דתית והוא בנם של ד"ר דורית איזק (לבית רייך) ושל גבריאל איזק, ולו שלושה אחים. הוא נכדו של ההיסטוריון מרדכי אליאב. בשנים 2006–2008 למד בישיבה הגבוהה "איילת השחר" באילת.

התגייס לצה"ל באוגוסט 2008, עבר קורס חובשים ומסלול הכשרת לוחם ביחידת הקומנדו של חיל האוויר, שלדג, והשתחרר משירות קבע בשנת 2012.

בשנת 2016 התמחה בלשכת ראש עיריית ירושלים, אצל דוד קורן, יועץ ראש העיר ניר ברקת לענייני מזרח ירושלים. בנוסף, איזק עבד כמורה לעברית במכינה הקדם-אקדמית אל-ח'וואריזמי לסטודנטים ערבים במזרח ירושלים, ומעת לעת ערך והגיש את תוכנית הרדיו "בראש צעיר" של רשת א' בקול ישראל.

בשנת 2018 הצטרף לחברת החדשות כעורך בדסק האונליין. בשנת 2019 מונה למבזקן, וב-2023 מונה לכתב צבאי והכתב בשטחים המסקר את יהודה ושומרון.

מגיש מפעם לפעם את "המהדורה הצעירה" – מהדורת חדשות המיועדת לבני נוער, ועד ראשית שנת 2020 נמנה עם צוות העורכים של "יומן הבוקר" ברדיו ירושלים. במקביל, ערך את כתב העת האינטרנטי לספרות "נקודה פסיק".

הוא בוגר המרכז האקדמי שלם שבירושלים, בלימודי המזרח התיכון והאסלאם ובתוכנית ללימודים הומניסטיים. בשנת 2014, יחד עם שני חברים לספסל הלימודים, הקים וערך את כתב העת הסטודנטיאלי "קאנון" של המרכז האקדמי שלם. בין השנים 2017–2018 שימש כמתרגל בקורס "מבוא לספרות עברית והגות ציונית" שהעביר ד"ר אסף ענברי. ב-2024, הוא לומד פילוסופיה יהודית בהאוניברסיטה העברית בירושלים במסלול לתואר שני, ובמסגרתו הוא חוקר את הגותו של משה מנדלסון (רמבמ"ן) ופועלו על רקע ההוגים והמשכילים היהודים בני זמנו.

נשוי לנוי בר, לשעבר דוברת תנועת הימין "אם תרצו" ודוברת השר עמיחי שיקלי. השניים הורים לבן ומתגוררים בירושלים.

== קישורים חיצוניים ==

* 

== הערות שוליים ==

קטגוריה:עיתונאים ישראלים
קטגוריה:סגל חברת החדשות
קטגוריה:בוגרי בני עקיבא
קטגוריה:אנשי תקשורת ישראלים
קטגוריה:עורכים ישראלים
קטגוריה:אנשי רדיו ישראלים
קטגוריה:בוגרי ישיבות הסדר
קטגוריה:עיתונאים כותבי עברית
קטגוריה:אנשי טלוויזיה ישראלים
קטגוריה:לוחמי יחידת שלדג
קטגוריה:משתתפי נינג'ה ישראל V.I.P
קטגוריה:חיילי צה"ל במלחמת חרבות ברזל
קטגוריה:ישראלים שנולדו ב-1987
קופהאזה

קופהאזה (בהונגרית: Kópháza) הוא כפר במחוז גיור-מושון-שופרון, שבצפון-מערב הונגריה.

בשנים 1880 עד 1910 גרו בקופהאזה שישה יהודים.

==קישורים חיצוניים==

* 

==הערות שוליים==

קטגוריה:הונגריה: כפרים
לווה (כפר)

לווה (בהונגרית: Lövő) הוא כפר במחוז גיור-מושון-שופרון, שבצפון-מערב הונגריה.

==יהודי לווה==
בלווה חיו מעט יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1840
|11
|
|-
|1880
|10
|1,277
|-
|1910
|13
|
|-
|1920
|7
|
|-
|1930
|10
|
|-
|1941
|15
|1,600
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
יוסי טייב

יוסף (יוסי) טייב (נולד ב-15 בפברואר 1981, י"א באדר ה'תשמ"א) הוא חבר הכנסת מטעם מפלגת ש"ס ויו"ר ועדת החינוך, התרבות והספורט. קודם לכן כיהן כסגן ראש מועצת קריית יערים.

== רקע ==
טייב נולד למשפחה תוניסאית ברובע החמישה-עשר של פריז בצרפת, ובו גדל עד גיל 15 אז עלה לישראל ולמד בישיבת מיר. התגייס לצה"ל ושירת בפלוגת חיל קשר גבעתי. אחרי נישואיו למד בכולל של מוסדות מאור חכמי המערב, ובכולל "דרכי הוראה לרבנים" שהוקם על ידי הרב מרדכי אליהו, בו הוסמך לרבנות.

לאחר נישואיו, יצא לשליחות מטעם הסוכנות היהודית בעיר טולוז בצרפת שם שימש רב, הקים פרויקטים חינוכיים והשתתף בפרויקט "חינוך יהודי לתפוצות" של הסוכנות היהודית ומשרד החינוך. כשחזר לארץ בשנת 2008 החל לנהל פרויקטים לעולי צרפת בעמותת שלבים בקרן וולפסון עד שנת 2020.

היה סגן ראש מועצת קריית יערים מטעם ש"ס, במסגרת איחוד עם דגל התורה המקומית.

== חבר כנסת ==
החל מהבחירות לכנסת העשרים ואחת ועד הבחירות לכנסת העשרים וארבע התמודד מטעם רשימת ש"ס ונחשב נציג עולי צרפת ברשימה. הוצב במקומות 15, 12, 11 ו-10 בהתאמה. נכנס לראשונה לכנסת בכנסת ה-23, כאשר ב-1 ביולי 2020, התפטר יואב בן-צור במסגרת החוק הנורווגי. עם הקמת ממשלת ישראל השלושים ושש הפסיק לכהן כחבר הכנסת, אך נכנס שוב ב-25 בינואר 2022 לאחר פרישת יו"ר המפלגה אריה דרעי במסגרת הסדר טיעון. בבחירות לכנסת העשרים וחמש נותר במקום ה-10 ברשימת ש"ס לכנסת ונבחר לכנסת.
בכנסת זו כיהן כיו״ר ועדת החינוך, התרבות והספורט.

== חיים אישיים ==
טייב הוא תושב קריית יערים ואב לשישה.

== קישורים חיצוניים ==

* [https://www.knesset.tv/knesset-members/26126/ יוסי טייב], באתר ערוץ הכנסת
* מיכל אריאלי, [https://www.hidabroot.org/article/1148106 ח"כ יוסי טייב: "בצרפת לא הצמידו לנו טיקטים, גם כאן איני מייצג זרם אחד"], 10 בדצמבר 2020, באתר "הידברות"

== הערות שוליים ==

קטגוריה:חברי מועצה ברשויות מקומיות בישראל
קטגוריה:חברי הכנסת מטעם ש"ס
קטגוריה:חברי הכנסת העשרים ושלוש
קטגוריה:חברי הכנסת העשרים וארבע
קטגוריה:חברי הכנסת העשרים וחמש
קטגוריה:חברי הכנסת העשרים ושלוש: חברי כנסת מכהנים במסגרת החוק הנורווגי
קטגוריה:חברי הכנסת העשרים וארבע: חברי כנסת מכהנים במסגרת החוק הנורווגי
קטגוריה:ישראלים ילידי צרפת
קטגוריה:עולים בשנות ה-1990
קטגוריה:קריית יערים: חברי הכנסת
קטגוריה:שליחי הסוכנות היהודית
קטגוריה:רבנים ישראלים
קטגוריה:ישראלים שנולדו ב-1981
Thinking About It (Let It Go)

הוא סינגל שהוקלט על ידי הזמר-יוצר הישראלי נתן גושן. השיר יצא לאור ב-27 ביולי 2015, כסינגל השלישי מתוך אלבומו השלישי של גושן "דברי איתי יותר", על ידי חברת התקליטים סוני מיוזיק אנטרטיינמנט.

== רקע וכתיבה ==
השיר נכתב והולחן על ידי נתן גושן והופק על ידי גלעד שמואלי. השיר הוא בסגנון הדאנס-פופ. עם יציאתו, עלה השיר לרשת הזרמת המדיה ספוטיפיי וצבר מעל ל-138 מיליון השמעות.<ref></ref>

השיר זכה להצלחה רבה בישראל ומסביב לעולם, בכך שזכה במעמד זהב בנורווגיה, שוודיה ודנמרק ובמעמד פלטינה בהולנד. כמו כן, הגיע השיר לצמרת המצעד הישראלי של מדיה פורסט ואף הופיע במצעדים בארצות שונות.

== וידאו קליפ ==
הווידאו קליפ הנלווה לשיר הועלה לערוץ ה-Vevo של נתן גושן ב-13 במאי 2016.<ref name=":0"></ref>

נכון לינואר 2023, מונה הצפיות של הקליפ ביוטיוב עומד על כ-12 מיליון.<ref name=":0" />

== מיקומי שיא ==

== נתוני מכירות ==
{| class="wikitable"
!אזור
!מעמד
!מכירות
|-
!דנמרק (IFPI)
|פלטינה
|10,000
|-
!הולנד (NVPI)
|פלטינה
|40,000
|-
!נורווגיה (GLF)
|זהב
|15,000
|-
!שוודיה (IFPI)
|זהב
|15,000
|}

== קישורים חיצוניים ==
* [https://www.nli.org.il/he/items/NNL_MUSIC_AL990047209430205171/NLI לדף השיר] באתר הספרייה הלאומית

== הערות שוליים ==

קטגוריה:שירי נתן גושן
קטגוריה:שירים באנגלית
קטגוריה:שירים שנכתבו על ידי נתן גושן
קטגוריה:שירי דאנס-פופ
8 Days of Christmas

(בעברית: שמונה ימים של חג מולד) הוא אלבום האולפן הרביעי ואלבום חג המולד הראשון של להקת הבנות האמריקאית, דסטיניז צ'יילד.<ref name=":0"></ref><ref name=":1"></ref> האלבום יצא לאור ב-30 באוקטובר 2001 על ידי חברת התקליטים קולומביה רקורדס.<ref name=":1" /><ref name=":0" />

עם יציאתו נכנס האלבום אל המקום ה-34 במצעד הבילבורד 200.<ref></ref>

== רקע ==
האלבום מכיל ברובו גרסאות כיסוי לשירי חג מולד מקוריים אך מכיל בתוכו גם מספר שירים מקוריים אשר מכילים ביטים של אפ-טמפו בסגנון R&B עכשווי. האלבום הוקלט במהלך קיץ 2001 בארצות הברית אך אחת מחברות הלהקה, קלי רולנד, אמרה כי חלק מהאלבום גם הוקלט ביפן במהלך סיבוב הופעות שלהן.

בנוסף ביונסה הצהירה כי השירים לאלבום נכתבו שנתיים קודם לכן לאחר שהן הלכו לאולפן לעשות שירים עבור חג המולד ומכאן עלה להן גם הרעיון להכין אלבום.

== סינגלים ==
הסינגל הראשון מהאלבום היה שיר הנושא שלו "", אשר יצא לאור ב-16 בדצמבר 2001 אם כי השיר יצא לאור לראשונה במסגרת הוצאת מהדורה מחודשת לאלבום The Writing's on the Wall, בנובמבר 2000.

== רשימת רצועות ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)<ref></ref>
|פלטינה
|1,000,000
|-
!קנדה (Music Canada)<ref></ref>
|זהב
|50,000
|}

==קישורים חיצוניים==

==הערות שוליים==

קטגוריה:אלבומי וידאו מ-2001
קטגוריה:אלבומי חג המולד מ-2001
קטגוריה:אלבומי דסטיניז צ'יילד
קטגוריה:אלבומים שהופקו על ידי ביונסה
קטגוריה:אלבומי זהב בארצות הברית
קטגוריה:אלבומי חברת קולומביה רקורדס
Genie Gets Her Wish

Genie Gets Her Wish (השדה מקבלת את משאלתה) הוא אלבום DVD של הזמרת כריסטינה אגילרה, אשר יצא ב-14 בדצמבר 1999 ומכיל הופעות חיות לשירים שלה כולל קטעי מאחורי הקלעים וגרסאות מחודשות. האלבום זכה להצלחה כאשר הגיע למעמד פלטינה בארצות הברית ולמקום ה-7 בשוודיה.

במהלך ריאיון עם MTV סיפרה הזמרת על העבודה על האלבום כאשר אמרה: "זה יהיה מעניין להראות כל מיני צדדים שבי. כי כשאתם רואים אותי על הבמה אתם אומרים 'אוקיי כריסטינה אגילרה על הבמה', אבל אז מה קורה אחריי שהמצלמות כבות? היא הולכת הביתה, מורידה את האיפור שלה ומתכוננת להיכנס למיטה? אבל אתם יודעים מה קורה אחריי שכל המעריצים הולכים והיא מסיימת להיפגש איתם? מה היא אוהבת? אני באמת אדם שונה מאיך שאני נראית בציבור. אני מאוד מאוד מופנמת."

== רשימת רצועות ==
#"Genie in a Bottle"
#"So Emotional"
#""
#"What a Girl Wants"
#"I Turn to You"
#"At Last"
#"When You Put Your Hands On Me"
#

==מיקומי שיא==

==נתוני מכירות==
{|class="wikitable plainrowheaders"
|-
!scope="col"|מקום
!scope="col"| תארים
|-
!scope="row" rowspan="2"|ארצות הברית (RIAA)<ref name="riaa"></ref>
|פלטינה
|-
|}

== קישורים חיצוניים ==

==הערות שוליים==

קטגוריה:אלבומי וידאו מ-2000
קטגוריה:אלבומי וידאו של כריסטינה אגילרה
קטגוריה:אלבומי וידאו באנגלית
קטגוריה:אלבומי חברת RCA רקורדס
הר מקמהון (אנטארקטיקה)

הר מקמהון (באנגלית: Mount McMahon) הוא הר ברכס אראמיס בהרי הנסיך צ'ארלס, באדמת מק. רוברטסון שבאנטארקטיקה.

ההר ממוקם 9 קילומטרים מערבית להר בושר.

== היסטוריה ==
=== גילוי ומיפוי ההר ===

ההר מופה בהתבסס על תצלומי אוויר שצולמו על ידי משלחת החקר האנטארקטית הלאומית של אוסטרליה.

=== מקור השם ===

ההר נקרא על שמו של ר. מקמהון (R. McMahon), מפקוד תחנת מוסון בשנת 1963.

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:9743 הר מקמהון] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=128718 הר מקמהון] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=9334&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר מקמהון] באתר הגאזט האנטארקטי המשווה SCAR של ממשלת אוסטרליה

== הערות שוליים ==

מקמהון
יוליה מלצר

יהודית "יוליה" איסקובנה מלצר (ברוסית: Юдифь "Юлия" Исааковна Мельцер; 1911 – 1968) הייתה בלרינה יהודייה-אוקראינית. נודעה כאשתו של יאקוב ג'וגאשווילי, כלתו של יוסיף סטלין ואמה של נכדת סטלין המתרגמת גלינה ג'וגאשווילי .

==ביוגרפיה==
מלצר נולדה למשפחה יהודית באודסה והתפרסמה כרקדנית בעיר. היא הייתה נשואה בשנית לקצין נ.ק.ו.ד. בשם ניקולאי בסאראב, כשפגשה את ג'וגאשווילי, ופתחה בהליכי גירושין כדי להינשא לו. זמן מה לאחר מכן נעצר בסאראב בידי הנ.ק.ו.ד. והוצא להורג. אז נישאה לג'וגאשווילי ולהם שני ילדים.

מקובל שסטלין הורה על כליאת כלתו בכלא לוביאנקה במשך שנות שביו של בעלה, בנו של סטלין, במחנה הריכוז הגרמני זקסנהאוזן עד שהתאבד (1941–1943).

יוליה מלצר נפטרה ממחלת הסרטן בשנת 1968.

==לקריאה נוספת==
* אורי דרומי, ערפל הקרב: מלחמת העולם השנייה שלא הכרתם, ירושלים: פרדס, תשע"ג 2013. עמ' 21–22.

קטגוריה:רקדניות יהודיות
קטגוריה:יהודים אוקראינים
קטגוריה:משפחת סטלין
קטגוריה:ילידות 1911
קטגוריה:נפטרות ב-1968
חוף שקלטון

חוף שקלטון (באנגלית: Shackleton Coast) הוא חלק מחוף שטח חסות רוס, שבאנטארקטיקה.

החוף מצוי מצידו המערבי של מדף הקרח רוס - באזור שבין כף סלבורן ופסגת איירדרופ, בצידו המזרחי של קרחון בירדמור. הר צ'יוורס בגובה של 1765 מ' ופסגת סטורם בגובה של מעל 3 ק"מ ממקומים באזור.

== היסטוריה ==
=== מקור השם ===

שמו של החוף ניתן לו בשנת 1961 על ידי ועדת השמות האנטארקטית של ניו זילנד.

החוף נקרא על שמו של סר ארנסט שקלטון, שבשנים 1901–1903 היה אחד המשתתפים במשלחת סקוט לכיבוש הקוטב הדרומי. לאחר מכן הוביל שלוש משלחות חקר לאנטארקטיקה ובהן משלחת נמרוד (בין השנים 1907–1909). שקלטון גילה את האזור שבין מפרצון שקלטון לקרחון בירדמור, וכן גילה את המסלול הנוח ביותר להגיע אל הקוטב הדרומי, אך בשל מחסור באספקה הגיע למרחק של 180 קילומטרים מהקוטב.

== לקריאה נוספת ==

<div class="mw-content-ltr">• Ute Christina Herzfeld, [https://books.google.co.il/books?id=fIrcBQAAQBAJ&pg=PA242&lpg=PA242&dq=%22Shackleton+Coast%22&source=bl&ots=TT6IDb2N8p&sig=ACfU3U18UFJcCZdgBhW6_kYnUbUxC3e3Xw&hl=en&sa=X&ved=2ahUKEwjirL3ljYnnAhXBblAKHQTMBVc4ChDoATAAegQICBAB#v=onepage&q=%22Shackleton%20Coast%22&f=false Atlas of Antarctica: Topographic Maps from Geostatistical Analysis of Satellite Radar Altimeter Data], P 243</div>

<div class="mw-content-ltr">• Gunter Faure, Teresa M. Mensing, [https://books.google.co.il/books?id=5Xk482GKlQsC&pg=PA709&lpg=PA709&dq=%22Shackleton+Coast%22&source=bl&ots=PErrkTqi0A&sig=ACfU3U01g_o1d_qkBwnqxnRwtHJ8cgPKew&hl=en&sa=X&ved=2ahUKEwiFjpPujYnnAhWHLlAKHSygBoo4FBDoATAAegQIChAB#v=onepage&q=%22Shackleton%20Coast%22&f=false The Transantarctic Mountains: Rocks, Ice, Meteorites and Water], PP 162, 427, 709</div>

== קישורים חיצוניים ==
* [https://geonames.usgs.gov/apex/f?p=gnispq:5:::NO::P5_ANTAR_ID:13618 חוף שקלטון] באתר הגאזט האנטארקטי של ארצות הברית
* [https://adam.antarcticanz.govt.nz/nodes/view/21754 חוף שקלטון] באתר הגאזט האנטארקטי של ממשלת ניו זילנד
* [https://data.aad.gov.au/aadc/gaz/scar/search_names_action.cfm?search_text=13064&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR חוף שקלטון] באתר הגאזט האנטארקטי המשווה SCAR של ממשלת אוסטרליה
* [https://geographic.org/geographic_names/antname.php?uni=13618&fid=antgeo_121 תצלום לוויין של אזור חוף שקלטון]
* [https://www.oldmapsonline.org/#bbox=158.53162682383365,-84.40569617610457,166.6241561207087,-80.34282805781845&q=&date_from=0&date_to=9999&scale_from=&scale_to= חוף שקלטון] באתר "מפות עתיקות"

== הערות שוליים ==

*
שקלטון
גלינה ויינגרטן

גלינה ויינגרטן (ברוסית: Галина Вайнгартен; נולדה בשנת 1953) היא אתלטית עבר יהודיה - סובייטית, זוכת מדליית ארד באליפות אירופה הראשונה באתלטיקה לנוער (1970) בריצת 800 מטר.

== ביוגרפיה ==

באליפות אירופה באתלטיקה הראשונה לנוער (מתחת לגיל 20) שנערכה בפריז, צרפת ב-13 בספטמבר 1970 זכתה ויינגרטן במדליית ארד בריצת 800 מטר בתוצאה של 2:06.45 דקות, אחרי וולטרוד שטרוצר ממזרח גרמניה (2:05.29 דקות) וזילביה שנק ממערב גרמניה (2:05.30 דקות).

בשנת 1973 קבעה ויינגרטן בריצת 800 מטר תוצאה של 2:05.3 דקות, תוצאה שדירגה אותה במקום השני בברית המועצות לגילה ו-11 בכלל.

== חייה האישיים ==
בתה של גלינה היא אירינה ויינגרטן, אלופה ושיאנית ישראל בריצות למרחקים בינוניים.

==קישורים חיצוניים==

* [https://web.archive.org/web/20200116104625/https://www.sportweb.co.il/%25D7%2597%25D7%2593%25D7%25A9%25D7%2595%25D7%25AA/%25D7%2597%25D7%2593%25D7%25A9_%25D7%25A2%25D7%259C_%25D7%2594%25D7%259E%25D7%2593%25D7%25A3_-_%25D7%259E%25D7%2592%25D7%2596%25D7%2599%25D7%259F_%25D7%25A2%25D7%2595%25D7%259C%25D7%259D_%25D7%2594%25D7%25A8%25D7%2599%25D7%25A6%25D7%2594 גיליון חודש יוני של מגזין עולם הריצה יצא השבוע למדפים - תמונה של גלינה ויינגרטן], sportweb 9 ביולי 2019
* [http://rusathletics.info/wp-content/uploads/2019/11/ЛА-1971-№02.pdf Галина Вейнгартен],rusathletics, 1971 
* [http://rusathletics.info/wp-content/uploads/2019/11/ЛА-1974-№03.pdf Галина Вейнгартен],rusathletics, 1974 

== הערות שוליים ==

קטגוריה:אתלטיות יהודיות
קטגוריה:אתלטיות סובייטיות
קטגוריה:ילידות 1953
דב בריש איינהורן

הרב דב בעריש איינהורן (ה'תרל"ז-ה'תש"ב) היה מרבני יהדות פולין לפני השואה. נרצח בשואה.

==ביוגרפיה==
הרב דב בעריש איינהורן נולד בשנת תרל"ז (1877) בעיר אמסטוב (Mstów) בשלזיה פולין לאביו הרב אפרים צבי רב של העיר ומייסד ישיבת אמסטוב המכונה "אמת - טוב".

בשנת 1888 בגיל אחת עשרה גלה מבית אביו למשך שלוש שנים לרב לובלינסקי באלקוש, כדי ללמוד בהתמדה מספר מסכתות עם מפרשים, והאדמו"ר מראדומסק עודד אותו להתגבר על געגועיו הטבעיים לבית אביו ולגדול בתורה. לאחר שנבחן בעל פה על אותם המסכתות עבר ללמוד בישיבתו של אביו באמסטוב, והיה לאחד ממובחרי הלומדים שם. בגיל חמש עשרה התחתן עם בתו של רבי פנחס מנחם יוסטמן ה"שפתי צדיק" בגור, ועבר לגור בסמוך לחותנו שדר בסמוך לגיסו האדמו"ר בעל "שפת אמת". הם זירזוהו תמיד להמשיך ביגיעתו בתורה בקדושה וטהרה. הרב והרבנית לא נפקדו בזרע של קיימא והסכימו להתגרש. בזיווג שני נשא הרב דב בעריש את אלמנתו של רבי יעקב יוסף הכהן מקלאביצק מחבר ה"אמת ליעקב", בנו של האדמו"ר רבי אברהם ישכר בער הכהן מראדומסק.

===רבנות אמסטוב וראש ישיבה===
בשנת תרס"א (1901) נפטר אביו, והרב דב בעריש מונה למלא את מקומו אחר כך קיבל הסכמה להוראה מהגאון רבי יצחק יהודה שמלקיש רב של העיר לבוב. יחד עם היותו אב"ד ורב באמסטוב, כיהן שם גם כראש ישיבת אמסטוב, ונתן שם "נחלת אפרים" להישיבה לזכר נשמת אביו. הרב דב בעריש היה ראש ישיבה במשך כמעט ארבעים שנה עד השואה. והישיבה היה נחשבת כאחת מהישבות החשובים ביותר בכל מדינת פולין. היה לו הרבה תלמידים חשובים, וביניהם, הרב שלמה זאב צווייגענהאפט אשר כיהן לפני השואה כאחד של השבעה ראשי השוחטים במדינת פולין וליטא ואחר השואה רב עיר הנובר ומדינת סקסוניה התחתונה.

בחג השבועות ה'תש"ב, סירבו הרב דב בעריש ופרנס הקהילה ר' שבתי שלום גרינברג לעלות על הרכבות לטרבלינקה. אז, רצחו אותם הנאצים ביריות לעיני אנשי הקהילה.

==ספריו==
הרב דב בעריש היה עוסק בכתיבת חידושי תורה רבים ובעריכת כתבי אביו. אך רוב הדברים לא פורסמו ואבדו בשואה. בשנות השואה הוגלה עם בני משפחתו ועדתו לגטו ראדומסק. כשעמד להשלח למשרפות טרבלינקה, ביקש מתלמידיו שיזכו להישאר בחיים לשוב ולחפש את כתביו, שהסתיר בתור קיר בביתו. אך הכתבים נעלמו ואבדו, ושוב לא נמצאו. בשנת תש"ן שרידים מתורתו יצאו על ידי דוד אברהם מנדלבוים בספר "שארית אפרים-דב" הכולל גם שרידים מחידושי אביו, הרב אפרים צבי.

==הערות שוליים==

קטגוריה:ראשי ישיבה חסידים במזרח אירופה
קטגוריה:ראשי ישיבה פולנים
קטגוריה:רבנים שנספו בשואה
קטגוריה:רבנים פולנים
קטגוריה:ילידי 1877
קטגוריה:נפטרים ב-1942
אנדריי קוז'ינוב

אנדריי קוז'ינוב (נולד ב-28 בדצמבר 1979) הוא פוליטיקאי ישראלי שכיהן כחבר הכנסת מטעם מפלגת תל"ם בסיעת יש עתיד – תל"ם. קודם לכן היה עיתונאי וחוקר בממרי, אשר שימש ככתב הצבאי של ערוץ 9 ושימש כשליח הערוץ לאוקראינה בתקופת הקרבות בחצי האי קרים עם רוסיה.

==ביוגרפיה==
קוז'ינוב נולד בקאזאן, רוסיה הסובייטית שבברית המועצות דאז. עלה לישראל בשנת 1997. שירת ביחידת דובר צה"ל, שם שימש כראש דסק התקשורת הרוסית.

הוא בעל תואר ראשון ביחסים בינלאומיים ותואר שני במדעי החברה מהאוניברסיטה העברית. משמש כחוקר בממרי (המכון לחקר תקשורת המזרח התיכון).

במהלך הבחירות לכנסת ה-23 שימש כדובר "כחול לבן" לציבור הרוסי. בבחירות אלה נכנס לראשונה לכנסת, כשהוצב במקום 33, במקומו של גדי יברקן שהודח עקב מעבר לליכוד.

במהלך כהונתו בכנסת ה-23 היה חבר בשלוש וועדות: ועדת העלייה, הקליטה והתפוצות, ועדת המדע והטכנולוגיה ובוועדה המשותפת לוועדת העבודה, הרווחה והבריאות וועדת העלייה, הקליטה והתפוצות לדיון בהצעת חוק קליטת חיילים משוחררים.

קוז'ינוב הגיש כ-45 הצעות חוק פרטיות, מהן כ-37 הוסרו טרם הדיון המוקדם ו-8 נדחו לאחר דיון מוקדם. בנוסף היה שותף להצעה אחת לפיזור הכנסת יחד עם כ-18 חברי כנסת נוספים מהמפלגות יש עתיד – תל"ם ומרצ שעברה בקריאה ראשונה.

== חיים אישיים ==
קוז'ינוב נשוי ואב לשלושה ומתגורר בפתח תקווה.

==קישורים חיצוניים==
* 
* [https://www.knesset.tv/knesset-members/יש-עתיד-תלם/19923/ אנדריי קוז'ינוב], באתר [https://www.knesset.tv/ ערוץ הכנסת]

==הערות שוליים==

קטגוריה:עולים בשנות ה-1990
קטגוריה:חברי הכנסת העשרים ושלוש
קטגוריה:חברי הכנסת מטעם תל"ם
קטגוריה:חברי הכנסת מטעם כחול לבן
קטגוריה:חברי הכנסת מטעם יש עתיד – תל"ם
קטגוריה:כתבי חדשות חוץ ישראלים
קטגוריה:כתבים צבאיים ישראלים
קטגוריה:חיילי דובר צה"ל
קטגוריה:שליחי כלי תקשורת ישראליים לאירופה
קטגוריה:בוגרי האוניברסיטה העברית בירושלים
קטגוריה:פתח תקווה: חברי הכנסת
קטגוריה:ישראלים ילידי ברית המועצות
קטגוריה:ישראלים שנולדו ב-1979
פול בורז'ה

פול בורז'ה (בצרפתית Paul Charles Joseph Bourget; 2 בספטמבר 1852, אמיין – 25 בדצמבר 1935, פריז) היה מבקר ספרות וסופר צרפתי. הוא היה חמש פעמים מועמד לקבלת פרס נובל לספרות.

==ביוגרפיה==
פול בורז'ה נולד באמיין למשפחה של פרופסור למתמטיקה. הוא למד בתיכון לואי הגדול ואחר כך באקול פראטיק דה אוטז אטיד.

את היצירות הראשונות שלו פול בורז'ה פרסם בשנת 1872. בשנת 1884 הוא נסע לבריטניה ושם פרסם את הסיפור הראשון שלו. בהמשך הוא כתב מספר יצירות ספרותיות שזכו להצלחה.

בשנת 1894 פול בורז'ה התקבל לאקדמיה הצרפתית ובשנת 1895 התקבל ללגיון הכבוד.

בשנות ה-60 של המאה ה-19 הוא עזב את הדת, אך בהדרגה חזר והחל מ-1901 נעשה קתולי אדוק.

בשנת 1914 הוא פרסם שד הצהריים שבהמשך עובד למחזה שהועלה גם בעברית ומספר סרטים.

בשנת 1929 פול בורז'ה פרסם ספר Le Visage de l'Italie עם הקדמה של בניטו מוסוליני.

==קישורים חיצוניים==

* [https://www.gutenberg.org/author/Bourget,+Paul. עבודות שכתב] באתר פרויקט גוטנברג
* 
* 
* 

==הערות שוליים==

קטגוריה:סופרים צרפתים
קטגוריה:מבקרי ספרות צרפתים
קטגוריה:חברי האקדמיה הצרפתית
קטגוריה:קצינים בלגיון הכבוד
קטגוריה:אישים הקבורים בבית הקברות מונפרנאס
קטגוריה:מחזאים צרפתים
קטגוריה:צרפתים שנולדו ב-1852
קטגוריה:צרפתים שנפטרו ב-1936
נג'צנק

נג'צנק (בהונגרית: Nagycenk) הוא כפר במחוז גיור-מושון-שופרון, שבצפון-מערב הונגריה.

==יהודי נג'צנק==
בנג'צנק חיו מעט יהודים בתקופות זמן שונות:
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|12
|1,921
|-
|1910
|23
|
|-
|1920
|3
|
|-
|1930
|3
|
|-
|1941
|1
|1,886
|-
|}

==קישורים חיצוניים==

* 

==הערות שוליים==

קטגוריה:הונגריה: כפרים
פאולינה גרסיה

פאולינה גרסיה (בספרדית: Pali García; נולדה ב-27 בנובמבר 1960, סנטיאגו דה צ'ילה) היא שחקנית קולנוע טלוויזיה ותיאטרון, במאית תיאטרון ומחזאית צ'יליאנית. זוכת בפרס השחקנית הטובה בפסטיבל הסרטים הבינלאומי בברלין לשנת 2013.

==ביוגרפיה==
פאולינה גרסיה נולדה בסנטיאגו, צ'ילה. היא למדה באוניברסיטה בעירה וקיבלה תואר בתיאטרון, בימוי וספרות.

עוד בהיותה סטודנטית היא השתתפה בהצגות של התיאטרון באוניברסיטה. בשנת 1984 היא השתתפה לראשונה בסדרת טלוויזיה.

בשנת 1993 היא ביימה לראשונה ויצירה שלה זכתה בפרס APES הצ'יליאני.

פאולינה גרסיה מלמדת בבית הספר לתיאטרון באוניברסיטה ובמוסדות נוספות.

בשנת 2013, על משחקה בסרט גלוריה היא קיבלה פרס השחקנית הטובה בפסטיבל הסרטים הבינלאומי בברלין. בנוסף לכך בצ'ילה היא קיבלה שלוש פעמים פרס APES עבור משחק ובימוי ופעמיים פרס Altazor עבוד משחק. בשנת 2014 היא קיבלה פרס עבור משחקה בפסטיבל הסרטים בברזיל. 

בשנת 2017 השתתפה בדרמה הפוליטית הארגנטינאית "הפסגה" לצד השחקן ריקרדו דרין. 

בשנת 2022 כיכבה לצדה של לואיסנה לופילטו בסרט הפשע הארגנטינאי "פיפה"; הסרט השלישי בסדרה לאחר "הנערה הנעדרת" ו"תחושת בטן". 

==קישורים חיצוניים==

קטגוריה:ילידות 1960
קטגוריה:שחקניות קולנוע וטלוויזיה צ'יליאניות
קטגוריה:שחקניות תיאטרון צ'יליאניות
קטגוריה:במאיות תיאטרון
קטגוריה:מחזאיות
מיטל נסים

מיטל נסים (נולדה ב-24 ביוני 1983) היא משוררת ישראלית.

==ביוגרפיה==
נולדה וגדלה בקריית מוצקין. למדה ספרות ופסיכולוגיה באוניברסיטת חיפה.

את ספר שיריה הראשון "פרובינציאלית" הוציאה בשנת 2012. בשנת 2016 הוציאה לאור את ספרה השני "מורה עובדת קבלן". הספר יצא על רקע העסקתה כמורה בתנאים של מורת קבלן. ספרה השלישי "לא אבודה בקריון" יצא לאור בשנת 2020, ובמרכזו, מרכז הקניות "הקריון", המצוי בקריות.

בשנת 2018 זכתה בפרס אביב לשירה, הניתן במסגרת פסטיבל המשוררים במטולה.

בשנת 2023 השתתפה באירוע לכבודה ולציון שבוע הספר

נסים משמשת מורה לספרות בבית ספר תיכון. היא דוקטורנטית לספרות ומלמדת בחוג לספרות, דרמה ומבע יצירתי במכללת אורנים.

נסים נשואה ואם לשלושה ילדים. מתגוררת בקריית מוצקין.

==ספריה==
* פרובינציאלית (הוצאת פרדס, 2012)
* מורה עובדת קבלן (הוצאת פרדס, 2016)
* לא אבודה בקריון (הוצאת עם עובד, 2020)

==קישורים חיצוניים==
* 
* 
* 
* 

==הערות שוליים==

קטגוריה:משוררות ישראליות
קטגוריה:משוררים ישראלים
קטגוריה:בוגרות אורט קריית מוצקין
קטגוריה:בוגרי אורט קריית מוצקין
קטגוריה:בוגרות אוניברסיטת חיפה
קטגוריה:בוגרי אוניברסיטת חיפה
קטגוריה:מורות לספרות עברית
קטגוריה:מורים לספרות עברית
קטגוריה:קריית מוצקין: אישים
קטגוריה:ישראליות זוכות פרסים: שירה
קטגוריה:משוררות כותבות עברית
קטגוריה:משוררים כותבי עברית
קטגוריה:ישראליות שנולדו ב-1983
קטגוריה:ישראלים שנולדו ב-1983
יחסי מקדוניה הצפונית – שווייץ

שגרירות שווייץ בסקופיה
יחסי מקדוניה הצפונית–שווייץ הם היחסים הדיפלומטיים הרשמיים שבין רפובליקת מקדוניה הצפונית לבין הקונפדרציה השווייצרית.

== היסטוריה ==
בין רפובליקת מקדוניה הצפונית לבין הקונפדרציה השווייצרית מתקיימים יחסים דיפלומטיים רשמיים, על פי משרד החוץ של שווייץ, היחסים הדיפלומטיים הרשמיים שבין רפובליקת מקדוניה הצפונית לבין הקונפדרציה השווייצרית הם יחסים דיפלומטיים טובים, חמים וידידותיים.

בשנת 1994, שנה אחת לאחר שהמדינה זכתה בעצמאותה מיוגוסלביה, שווייץ מינתה את השגריר שלה בסופיה, בירת בולגריה להיות אמון גם על מקדוניה הצפונית. שווייץ סיפקה שישה שוטרים לסוכנות האומות המאוחדות שמטרתה הייתה לשמור על שלום ביוגוסלביה לשעבר. שווייץ תרמה למדינה על מנת שתקיים את מפקד האוכלוסין הראשון שלה ב-1994 והקימה תחנת רדיו מקומית בסקופיה בשנת 1995.

מאז שנת 1996, מקדוניה הצפונית מהווה מדינה מועדפת עבור שיתוף פעולה שווייצרי במזרח אירופה. שווייץ פתחה את שגרירותה בסקופיה בירת מקדוניה בשנת 2000.

== שווייצרים במקדוניה הצפונית ==
על פי הלשכה השווייצרית המרכזית לסטטיסטיקה, בסוף שנת 2018 התגוררו במקדוניה הצפונית שלוש מאות חמישים ושבעה אזרחים שווייצרים.

== נציגויות דיפלומטיות ==
* מקדוניה הצפונית מיוצגת בשווייץ בדרג השגרירות באמצעות שגרירות רשמית שהיא מחזיקה בברן, בירת המדינה.
* שווייץ מיוצגת במקדוניה הצפונית בדרג השגרירות באמצעות שגרירות רשמית שהיא מחזיקה בסקופיה, בירת המדינה.

== קישורים חיצוניים ==

* [https://www.eda.admin.ch/countries/north-macedonia/en/home/switzerland-and/bilateral-relations.html Bilateral relations Switzerland–North Macedonia], אתר משרד החוץ של שווייץ

== הערות שוליים ==
שי כספי

שי כספי (נולד בשנת 1960) הוא כדורסלן עבר ישראלי, בגובה 2.02 מטר, ששיחק, בין היתר, בבית"ר תל אביב ובנבחרת ישראל.

==ביוגרפיה==
כספי החל את הקריירה בגיל 17 בקבוצת הנוער של בית"ר תל אביב. הוא היה חלק ממחלקת נוער מפוארת של הקבוצה באותן שנים. הישג השיא של מחלקת הנוער היה בזכיית קבוצת הנוער באליפות המדינה בעונת 75/76 - הישג חד פעמי שלא חזר על עצמו.

בהמשך עבר להפועל גן שמואל מהליגה השנייה, וסייע לעלייתה לליגה הראשונה. לאחר מכן חזר כספי לבית"ר תל אביב, ושיחק במדיה עוד חמש עונות. לאחר שהסתכסך עם הנהלת הקבוצה והושם בהסגר, עבר כספי למכבי חיפה באמצעות החלטת בית משפט.

בתום עונה אחת, עבר כספי למכבי נתניה שעמה ירד ליגה. בליגה השנייה חזר לשחק בבית"ר תל אביב. סך הכל קלע למעלה מ-2,000 נקודות בקריירה.

בנבחרת ישראל רשם כספי 32 הופעות, ושיחק בטורניר הקדם אולימפי 1984.

לאחר הפרישה עבד כספי כמנהל תיקי לקוחות בחברת החשמל.

==קישורים חיצוניים==

* [https://basket.co.il/all-time-players.asp?PlayerId=10133 פרופיל קלעי כל הזמנים], אתר מנהלת הליגה בכדורסל
* 

==הערות שוליים==

קטגוריה:כדורסלני נבחרת ישראל
קטגוריה:כדורסלני הפועל גן שמואל
קטגוריה:כדורסלני בית"ר תל אביב
קטגוריה:כדורסלני מכבי חיפה
קטגוריה:כדורסלני אליצור מכבי נתניה
קטגוריה:עובדי חברת החשמל
קטגוריה:ישראלים שנולדו ב-1960
מרדכי אמייס הכהן

מרדכי כמוס (אמייס) הכהן אברי"ש היה רב ודיין תוניסאי, שכיהן כרבה של ג'רבה, כאב בית הדין הגדול בתוניס וכרבה הראשי של יהדות תוניסיה.

==תולדות חייו==
נולד בג'רבה בשנת ה'תרמ"ו או ה'תרמ"ח לאמו עזיזה ולאביו רבי יצחק הכהן, צורף מצאצאי רבי שאול הכהן. אחיו הם רבי יעקב הכהן הוא בעל הספר "בכור יעקב", ור' יוסף הכהן, רב בספקס. למד מפי רבי יוסף ברבי, לצד הרבנים דוד הכהן יהונתן וכלפון משה הכהן (שהיה בן דודו). אחיינו (בן אחותו) היה הרב רחמים חי חויתה הכהן.

בשנת ה'תרס"ג, כשהיה בן 16, נשא לאישה את בת אחיו מישונה. לאחר נישואיו היה צועד מדי יום מרחק 7 ק"מ מביתו כדי ללמוד מפי הרב משה זקן מאזוז, ראב"ד ג'רבה. זכה לכינוי 'אמייס' שפירושו 'תער', על שם חריפותו. בגיל 17 החל לפרסם מאמרים בירחון המאסף, ובהם התכתב עם גדולי ארצות הברית, רוסיה וארץ ישראל. כמו כן, התחבב על גדולי תוניסיה וג'רבה, שהתכתבו עמו בהערכה רבה, בהם הרב ישראל זיתון, הרב זקן מאזוז, הרב חיים בלעיש, הרב חיים חורי ועוד. כבר בגיל 18 התפרסם בג'רבה כבקיא במיוחד בהלכות נדה, וגדולי הרבנים היו מתייעצים עמו בנושא זה. לצד לימודיו, בימי השוק עסק בהלוואות בריבית לגוים, תוך כדי עיסוקו בתורה.

בשנת ה'תר"ע (בהיותו כבן 23 בלבד) צרף אותו הרב מאזוז לבית הדין בג'רבה. בשנת ה'תרע"ה התמנה לראש הרבנים בג'רבה. הוא ארגן מחדש את המבנה הארגוני של הקהילה ואת מינוי בעלי התפקידים בה, והרחיב את בית הדין. תיקן תקנות ופעל לביצור שמירת ההלכה. לצד הרב משה כלפון הכהן, לחם בניסיונות של רשת כי"ח להקים בית ספר בג'רבה בשנת ה'תרצ"ז, והשניים הטילו חרם על מי שישכיר מבנה לרשת או ישלח את בניו לבית הספר שלה.

בשנת ה'תרצ"ח התפטר מתפקידו בשל אי רצונו לשמש ברבנות, ועבר להתגורר בתוניס. בשנת ה'תש"י התבקש על ידי הרב הראשי לתוניסיה, דוד בן בארון, למלא את מקומו כאב בית הדין הגדול. בשנת ה'תשי"ח, מילא את מקומו של הרב בן-בארון (שנפטר שלוש שנים קודם לכן) כרב הראשי לתוניסיה, והיה לרב הראשון יליד ג'רבה שמילא תפקיד זה. היה בקשרים טובים עם נשיא תוניסיה חביב בורגיבה, דבר שסייע לו בהנהגת הקהילה. סייע באופן פעיל להעלאתם של יהודי צפון אפריקה לישראל, לעיתים תוך סיכון מעמדו במדינה הערבית.
קברו של הרב מרדכי
נפטר בחג השבועות, ו' בסיוון ה'תשל"ד (1974) בתוניס.

חתנו הרב סאסי הכהן כיהן כרב מושב ברכיה. נכדו הרב רפאל בנימין כהן מכהן בתפקיד זה כיום.

==ספריו==
* גדולת מרדכי - שו"ת בשלושה חלקים. יצא לאור לאחר פטירתו.
* דורש טוב לעמו - דרושים.
* וערך הכהן - מערכות הלכתיות. נספח לספר "דורש טוב לעמו".

==לקריאה נוספת==
* הרב רפאל בנימין הכהן, האיש מרדכי, נתיבות ה'תשמ"ט.
* הרב יצחק דדון, אתחלתא היא: יחסם של גדולי ספרד ואשכנז לציונות ולהקמת המדינה חלק א' עמ' שעג-שעט.

==קישורים חיצוניים==

* 
* [http://tunisia.co.il/uncategorized/יום-פטירתו-של-רבי-מרדכי-כמוס-אמייס-הכהן/ יום פטירתו של רבי מרדכי כמוס אמייס הכהן אברי"ש זצ"ל], אתר 'תוניסיה מורשת'.
* הרב עובדיה חן, '[https://www.ykr.org.il/article/21 הרי אתה בנדוי!]', אתר ישיבת כסא רחמים.
* הרב בנימין רפאל הכהן, [https://www.youtube.com/watch?v=_Mw-SHkk1ps הרב בנימין רפאל הכהן - “המהנדסים” – ר’ מרדכי אמייס הכהן והרב כלפון משה הכהן], הרצאה באתר יוטיוב.

==הערות שוליים==

קטגוריה:רבנים תוניסאים
קטגוריה:רבנים ראשיים לתוניסיה
קטגוריה:רבנים ג'רבאים
קטגוריה:תוניס: רבנים
קטגוריה:מחברי ספרי שו"ת
קטגוריה:מחברי ספרי דרוש
קטגוריה:אבות בתי דין
קטגוריה:משפחת כהן אברי"ש
קטגוריה:ילידי 1867
קטגוריה:נפטרים ב-1974
אברהם בן בורג'יל

רבי אברהם בן עזוז (מכונה אברהם בן בורג'יל) היה ראש ישיבה בניקופול במאה ה-16, מחבר הספר "לחם אבירים" על התלמוד הבבלי.

==ביוגרפיה==
מעט מאוד ידוע לנו על תולדותיו. נולד כפי הנראה בסביבות שנת ה'ש' (1540) בניקופול. ידוע כי למד בסלוניקי בישיבתו של ראש חכמי העיר רבי שמואל די מודינה (מהרשד"ם).

נשא לאשה את בתו של הגביר יהודה די נוביש מניקופול, והקים ישיבה בעיר לצד חברו רבי שמואל אריסה. לפי חלק מהמקורות כיהן ברבנות בניקופול, אך לדעת חוקרים אחרים אין זה נכון.

חי חיי סבל וייסורים, ונפטר בגיל צעיר, לפני סוף המאה ה-16, מבלי להשאיר אחריו צאצאים.

==ספריו==
חיבר כמה ספרים:

ספר לחם אבירים: הספר נדפס לאחר מותו על ידי תלמידו וגיסו רבי יוסף די נוביש בוונציה בשנת ה'שס"ה (1604/1605).

הספר כולל חידושים שליבן בישיבה עם תלמידיו על מסכתות בבא קמא, בבא מציעא, יבמות (פרקים א-ב), כתובות וקידושין. יש המפקפקים בייחוסם של חידושי מסכת יבמות אליו, ויש המחזקים ייחוס זה. חידושיו לבבא קמא ויבמות יצאו במהדורות חדשות בשלהי המאה ה-20 ותחילת המאה ה-21.

סגנונו פלפלני, כדרכן של ישיבות הבלקן באותה העת. בחידושיו מרבה לצטט את מהר"י בן לב.
פירושו זכה לתפוצה רבה וצוטט על ידי מפרשים כמו מהרש"א.

חידושים על מסכת חולין - הודפסו ב"אוצר השיטת" בהוצאת מכון ירושלים תשל"ט, חלק ב'.

חידושים על מסכת עבודה זרה - טרם הודפסו, נותרו בכתב יד

תשובות - שתי תשובות הלכתיות שכתב הוזכרו בשו"ת מהרשד"ם, אשר דן בהן.

==לקריאה נוספת==
צבי י. לרר, מבוא לספר לחם אבירים על מסכת בבא קמא, ירושלים ה'תש"ן.

==קישורים חיצוניים==
* [https://hebrewbooks.org/pdfpager.aspx?req=11564&pgnum=1 לחם אבירים דפוס ראשון]
* [https://hebrewbooks.org/pdfpager.aspx?req=51551&pgnum=1 לחם אבירים על יבמות] הוצאת מכון בנין אב תשס"ח
* [https://www.nli.org.il/he/manuscripts/NNL_ALEPH990001473310205171/NLI#$FL79593728 חידושיו למסכת עבודה זרה], צילום כתב היד באתר הספרייה הלאומית.
* [https://www.nli.org.il/he/manuscripts/NNL_ALEPH990000671200205171/NLI#$FL62273671 חידושיו למסכת חולין], צילום כתב היד באתר הספרייה הלאומית.

==הערות שוליים==

קטגוריה:ראשוני האחרונים
קטגוריה:רבנים בולגרים
קטגוריה:האימפריה העות'מאנית: רבנים
קטגוריה:פרשני התלמוד
קטגוריה:ראשי ישיבות בתפוצות
קטגוריה:אישים שחיו במאה ה-16
אורט חולון

אורט חולון - בית הספר השש-שנתי ומכללה למנהיגות, מדעים וטכנולוגיה בעברו היה בית כלא לאסירים פלילים הוא בית ספר שש שנתי (כיתות ז'-י"ב) בעיר חולון בבעלות רשת אורט ישראל. בבית הספר נלמדות המגמות: קולנוע, מנהלי רשתות, הנדסת אלקטרוניקה, מחשבים ותקשורת.

"אורט חולון" ממוקם ברחוב פרופסור משה שור 2 בחולון. בתחילת שנת 2020 (שנת הלימודים תש"ף) בית הספר קיבל במעמד ראש עיריית חולון, מוטי ששון, פרס כספי בסך 30,000 ש"ח על הישגי בית הספר בתחום הערכי, הלימודי והחברתי.
* 1468 תלמידים (ממוצע של 32.1 תלמידים בכיתה).
* אחוז הזכאים לבגרות - 95.4%.

==ראו גם==
* רשימת בוגרי בית הספר

== קישורים חיצוניים ==

* 
*[https://www.hashikma-holon.co.il/education/40773 השקמה חולון, המורים הופתעו: פרס כספי אורט חולון]

==הערות שוליים==

קטגוריה:אורט ישראל
קטגוריה:חולון: תיכונים
שלמה בלום

שלמה בלום (נולד בשנת 1954) הוא כדורסלן עבר ישראלי, ששיחק בעמדת הסנטר, בין היתר, בהפועל רמת גן ובנבחרת ישראל.

==ביוגרפיה==
בלום החל את הקריירה בהפועל רמת גן בתחילת שנות השבעים כאשר הקבוצה הייתה בליגה השנייה. בעונת 1972/1973 שבה הקבוצה לליגה הראשונה, כאשר בלום הפך לשחקן בכיר בקבוצה. בלום שיחק עוד ארבע עונות במדי הפועל רמת גן, במהלכן סיימה הקבוצה פעמיים במקום השני ופעמיים במקום הרביעי.

בעונת 1977/1978 עבר בלום לבית"ר תל אביב, ושיחק במדיה במשך ארבע עונות. לאחר מכן שיחק עונה נוספת באליצור תל אביב.

סך הכל שיחק בלום 9 עונות בליגה הבכירה, בהן קלע 658 נקודות, בממוצע של 5.2 נקודות למשחק. 

בנבחרת ישראל רשם בלום 12 הופעות, ובשנת 1975 שיחק במדיה באליפות אירופה בכדורסל 1975, טורניר בו סיימה הנבחרת במקום השביעי.

==קישורים חיצוניים==

* [https://basket.co.il/all-time-players.asp?PlayerId=10490 שלמה בלום קלעי כל הזמנים], אתר מנהלת הליגה
* [http://archive.fiba.com/pages/eng/fa/player/p/pid/64532/sid/2255/tid/306/tid2//_/1975_European_Championship_for_Men/index.html פרופיל] באתר פיב"א

==הערות שוליים==

קטגוריה:כדורסלנים ישראלים
קטגוריה:כדורסלני נבחרת ישראל
קטגוריה:כדורסלני הפועל רמת גן
קטגוריה:כדורסלני בית"ר תל אביב
קטגוריה:אור יהודה: ספורטאים
קטגוריה:ישראלים שנולדו ב-1954
נינה נסביט

נינה לינדברג נסביט (באנגלית: Nina Lindberg Nesbitt; נולדה ב-11 ביולי 1994), המוכרת בשם הבמה נינה נסביט (באנגלית: Nina Nesbitt) היא זמרת-יוצרת סקוטית.

== ביוגרפיה ==
נסביט נולדה ב-11 ביולי 1994 באדינבורו, הממלכה המאוחדת.

ב-17 בפברואר 2014, הוציאה את אלבום המוזיקה הראשון שלה, Peroxide.

ב-11 בינואר 2018, הוציאה את הסינגל "Somebody Special".

ב-1 בפברואר 2019, הוציאה את אלבום המוזיקה השני שלה, The Sun Will Come Up, the Seasons Will Change.

== קישורים חיצוניים ==

* 

== הערות שוליים ==

קטגוריה:אמנים בריטים הידועים בשם במה
קטגוריה:זמרות-יוצרות בריטיות
קטגוריה:זמרות סקוטיות
קטגוריה:גיטריסטיות בריטיות
קטגוריה:פסנתרניות בריטיות
קטגוריה:בריטיות שנולדו ב-1994
קטגוריה:בריטים שנולדו ב-1994
עיר האוהלים

עיר האוהלים (Tent City) הוא סרט קולנוע ישראלי קצר מסוגת דוקו-דרמה בבימויו של אריה להולה לפי תסריט של ברוך דינר שגם הפיק אותו.
==הפקה והפצה==
הסרט צולם במעברת בית ליד בסוף שנת 1950 בהפקת חברת "אולפני הסרטה בישראל" (אולפני הרצליה). את הרעיון לסרט קיבל ברוך דינר לאחר ביקור במעברת בית ליד. המוזיקה נכתבה בידי המלחין היהודי הנס מאי ששילב בפסקול לחנים של ידידיה אדמון. עלילה הסרט מסופרת בעברית בקולו של הילד משה שעלה עם סבו מעיראק. עריכת הסרט נעשתה בלונדון, שם גם נערכה הקרנת הבכורה שלו, במרץ 1951, לפני הסגל הדיפלומטי בעיר.

ביולי 1951 נערכה הקרנה של הסרט בניו יורק לפני משלחות האו"ם של מספר מדינות.

בספטמבר 1951 הוצג הסרט בפסטיבל הסרטים של ונציה וזכה לביקורות חיוביות.

ביוני 1952 זכה הסרט בפרס ראשון בפסטיבל סרטים בבוסטון.

הסרט שמור בארכיון הסרטים היהודיים ע"ש סטיבן שפילברג ובספריית סינמטק תל אביב.
==תקציר העלילה==
עולים חדשים ממדינות שונות מגיעים למחנה העולים בבית ליד. מחנה גדול המורכב משורות רבות של אוהלים. הם מקבלים ציוד אישי והמדריך יצחק מחלק אותם לאוהלים. לאוהל מס' 175 נכנסת משפחת ליכטנשטיין, הורים ובנם אגון. הם פליטי שואה מגרמניה. יצחק מכניס לאותו אוהל גם זוג פליטים מעיראק, את הילד היתום משה טביב וסבו נסים.

המרחק בין המשפחות רב - תרבות שונה, שפה שונה, הרגלים ומנהגים שונים. הגרמנים מביטים על העיראקים בבוז ובהתנשאות. משה מנגן בחליל ואגון חוטף אותו מידו. מתחילה ריצה והתגוששות לבסוף מחלל משה ואגון מתרצה ומתחילה ידידות בין שניהם שעוברת עד מהרה גם למבוגרים.

המורה מבקשה מהילדים לצייר, משה מצייר אוהלים ויעל מציירת גדר תיל עם צלבי קרס.

עם ההתקרבות בין המשפחות הם עורכים קבלת שבת וגב' ליכטנשטיין (אורנה פורת) מדליקה חמישה נרות שבת לכבוד כולם.

לבסוף מתחילים לבנות בתי שיכון בסמוך לעיר האוהלים עד שנופל האוהל האחרון ומתגלה השיכון. בסוף הסרט מתקין הסבא נסים מזוזות במשקופים.

==שחקנים==
{| bgcolor="#f7f8ff" cellpadding="3" cellspacing="0" border="1" style="font-size: 95%; border: gray solid 1px; border-collapse: collapse;"
|- bgcolor="#efefef"
!width=80|שחקן
!width=80|תפקיד
|-
| אורנה פורת || גב' ליכטנשטיין
|-
| ולטר בך || מר ליכטנשטיין
|-
| אורי אדלמן || אגון ליכטנשטיין
|-
| נסים חביב || נסים טביב
|-
| אפרים פנחס || משה טביב
|-
| מרים פלוטקין || מורה
|-
| יצחק גרוסקליק || המדריך יצחק
|}

==קישורים חיצוניים==

* [https://www.youtube.com/watch?v=N7XBNqDgmOc היו סרטים - עיר האוהלים], באתר יוטיוב
* [https://www.youtube.com/watch?v=jKpgOf_o6SE מחווה לאורנה פורת בעיר האוהלים], באתר יוטיוב
* [https://www.cinemaofisrael.co.il/עיר-האוהלים/ עיר האוהלים] בספר הקולנוע הישראלי

==הערות שוליים==

קטגוריה:סרטי 1951
קטגוריה:סרטים ישראליים
קטגוריה:סרטים בעברית
קטגוריה:סרטים ישראליים קצרים
קטגוריה:סרטי שחור-לבן ישראליים
קטגוריה:סרטים תיעודיים ישראליים
קטגוריה:מעברות
הרי הרולד בירד

הרי הרולד בירד (באנגלית: Harold Byrd Mountains) המכונים הרי בירד (באנגלית: Byrd Mountains) הם קבוצת הרים חשופים (שאינם מכוסים קרח) ונונאטאקים, בארץ מרי בירד, בסמוך למדף הקרח רוס שבאנטארקטיקה.

קבוצת ההרים משתרעת בין חלקו התחתון של קרחון לוורט, למדף הקרח רוס.

ההרים מתנשאים לגובה של 222 מטרים מעל פני הים.

== היסטוריה ==
=== גילוי ההרים ===

הרי הרולד בירד התגלו בדצמבר 1929 על ידי משלחת מחקר גאולוגית, בפיקודו של לורנס גולד, שהייתה חלק ממשלחת המחקר האנטארקטית של ריצ'רד בירד.

=== מקור השם ===

אדמירל הימיה ריצ'רד בירד, קרא להרים על שם דייוויד הרולד בירד, בן דודו, ואחד מממני משלחת המחקר (הוא מימן את הפרוות עבור המשלחת).

== לקריאה נוספת ==

<div class="mw-content-ltr">• Gunter Faure, Teresa M. Mensing, [https://books.google.co.il/books?id=5Xk482GKlQsC&pg=PA191&lpg=PA191&dq=%22Harold+Byrd+Mountains%22&source=bl&ots=PErrkXtf3z&sig=ACfU3U2AIVIPfUwzCbpu0Ue6e2x9BxovHg&hl=en&sa=X&ved=2ahUKEwin9NqErYrnAhXO-qQKHdStAUQQ6AEwEnoECAsQAQ#v=onepage&q=%22Harold%20Byrd%20Mountains%22&f=false The Transantarctic Mountains: Rocks, Ice, Meteorites and Water], PP 183, 191</div>

<div class="mw-content-ltr">• ALLISON R. PALMER, COLIN G. GATEHOUSE, [https://pubs.usgs.gov/pp/0456d/report.pdf EARLY AND MIDDLE CAMBRIAN TRILOBITES FROM ANTARCTICA], GEOLOGICAL SURVEY PROFESSIONAL PAPER 456-D</div>

== קישורים חיצוניים ==
* [https://geonames.usgs.gov/apex/f?p=gnispq:5:0::NO::P5_ANTAR_ID:6398 הרי הרולד בירד] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=6023&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הרי הרולד בירד] באתר הגאזט האנטארקטי המשווה SCAR של ממשלת אוסטרליה
* [https://research.bpcrc.osu.edu/rr/collection/object/60105 דוגמת סלע מהרי האולד בירד] באתר מאגר הסלעים האנטארקטיים של ארצות הברית
* [https://www.yr.no/place/Antarctica/Other/Harold_Byrd_Mountains/long.html תחזית מזג אוויר עדכנית ארוכת טווח עבור הרי האולד בירד]

== הערות שוליים ==

הרולד בירד
העבודה-גשר-מרצ

העבודה-גשר-מרצ הייתה רשימת שמאל ישראלית שהורכבה משלוש מפלגות – העבודה, גשר ומרצ. הרשימה התמודדה ב, בראשותו של עמיר פרץ, יו"ר מפלגת העבודה. הרשימה קיבלה בבחירות 7 מנדטים, מתוכם 3 לעבודה, אחד לגשר ו-3 למרצ.

==היסטוריה==
ב-13 בינואר 2020 הכריזו ראשי העבודה ומרצ, עמיר פרץ וניצן הורוביץ על איחוד טכני בין הרשימות לקראת הבחירות לכנסת ה-23 מחשש שמא אחת או יותר מהרשימות לא תעבור את אחוז החסימה. לאיחוד קדם משא ומתן עם סיעת "כחול לבן", במסגרתו סוכם שמספר השרים שיוקצה לסיעות העבודה-גשר ומרצ בממשלתו העתידית של גנץ יתבסס על מספר חברי הכנסת של הסיעות ב (6 ו-5 בהתאמה). מפלגת גשר, בראשות אורלי לוי-אבקסיס, אשר רצה יחד עם מפלגת העבודה בבחירות הקודמות במסגרת העבודה-גשר, המשיכה אל שיתוף הפעולה המורחב. רשימת "המחנה הדמוקרטי", אשר מרצ הייתה חלק ממנה בבחירות הקודמות, התפרקה, אך יאיר גולן ממפלגת "ישראל דמוקרטית", שהייתה חלק מ"המחנה הדמוקרטי", הצטרף למרצ לקראת סגירת הרשימות.

לצורך האיחוד, תחילה אמור היה יאיר גולן להצטרף על בסיס מפלגת המדף "הבחירה הדמוקרטית", שמנהיגה לשעבר רומן ברונפמן העמיד לרשותו לשם כך, אך לבסוף, לאור קשיים טכניים, הצטרפו יאיר גולן ואמילי מואטי (שבעבר התמודדה בפריימריז במפלגת העבודה) אל מרצ ושובצו מטעמה.
הסמליל לאחר הפיצול עם גשר
מיד לאחר השבעת הכנסת העשרים ושלוש, הגישה גשר בקשה להתפצל לסיעה נפרדת, על רקע מחלוקת סביב האפשרות של ממשלת מיעוט בתמיכת הרשימה המשותפת. הבקשה התקבלה ב-23 במרץ 2020 והסיעה התפצלה ל"העבודה–מרצ" ולגשר. ב-4 באפריל הודיע פרץ כי בכוונתו להתפצל מהסיעה המשותפת עם מרצ בעקבות המגעים לכניסת מפלגת העבודה לממשלה, והפיצול אושר כעבור יומיים.

==תוצאות בחירות==
{| class="wikitable"
!בחירות
!מנהיג
!קולות
!אחוז
!מושבים
!+/-
!קואליציה/אופוזיציה
|-
|2020
|עמיר פרץ
|267,480 (#6)
|5.83
|
|4
|התפצלות לסיעות
|}

== חברי כנסת ==

רשימה המועמדים לבחירות לכנסת ה-23 כפי שהוגשה לוועדת הבחירות המרכזית ב-15 בינואר ומותכם נבחרו חברי הכנסת הבאים:
:מקרא: , , 
# עמיר פרץ
# אורלי לוי-אבקסיס
# ניצן הורוביץ
# תמר זנדברג
# איציק שמולי
# מרב מיכאלי
# יאיר גולן

==קישורים חיצוניים==
* 

==ביאורים==

==הערות שוליים==

קטגוריה:ישראל: מפלגות
קטגוריה:מפלגת העבודה
קטגוריה:מרצ
קטגוריה:2020 בפוליטיקה הישראלית
קטגוריה:מפלגות שהוקמו ב-2020
רמת פלאנט

רמת פלאנט או רמת כוכבי הלכת (באנגלית: Planet Heights) היא רמה של פסגות שאינן מכוסות קרח, בחלקו המזרחי של האי אלכסנדר שבאנטארקטיקה.

אורכה של הרמה 44 קילומטרים (בכיוון צפון - דרום). 

הרמה מצויה בין הקצה הדרומי של רכס למיי לבין מפרץ ג'ורג' השישי.

אוכף מילקי ויי הוא אוכף המקשר בין רמת פלאנט לבין רכס למיי.

גובה הרמה 722 מטרים מעל פני הים.

== היסטוריה ==
=== גילוי ומיפוי הרכס ===

רכס ההרים מופה לראשונה בשנת 1960 על ידי משלחת חקר שטחי חסות איי פוקלנד, בהתבסס על תצלומי אוויר שצולמו על ידי משלחת החקר האנטארקטית רון בין השנים 1947–1948.

=== מקור השם ===

שם הרמה ניתן לה על ידי הוועדה המייעצת לשמות אנטארקטיים של בריטניה, בהתייחס לשמות האתרים סביבה, הקרויים על שם גופים במערכת השמש או קשורים לה: אסטרונומים, לוויינים, כוכבי הלכת או הקשורים אסטרולוגיה ואסטרופיזיקה.

קרחוני הרמה קרויים על שמות כוכבי הלכת ובכללם פלוטו - למעט כדור הארץ.

== קרחוני הרמה ==

== קישורים חיצוניים ==

* [https://geonames.usgs.gov/apex/f?p=gnispq:5:::NO::P5_ANTAR_ID:11858 רמת פלאנט] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=11341&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רמת פלאנט] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25592402 מפת אזור רמת פלאנט]

== הערות שוליים ==

פלאנט